**Комплексно административно обслужване**

С измененията и допълненията на Административнопроцесуалния кодекс /ДВ, бр.27 от 25 март 2014 г./ се прие нормативна рамка за въвеждане на комплексно административно обслужване на населението. **"Комплексно административно обслужване"** е това обслужване, при което административната услуга се извършва от административни органи, от лица, осъществяващи публични функции, или от организации, предоставящи обществени услуги, без да е необходимо заявителят да предоставя информация или доказателствeни средства, за които са налице данни, събирани или създавани от извършващия административната услуга първичен администратор на данни, независимо дали тези данни се поддържат в електронна форма или на хартиен носител.

**Въвеждането на комплексното административно обслужване цели да реформира изцяло** **дейността на административните органи като насочва дейността на администрацията изцяло към гражданите и бизнеса.**

Съгласно принципа  за еднократно събиране и създаване на данни, административните органи, лицата, на които е възложено осъществяването на публични функции и организациите, предоставящи обществени услуги не могат да изискват от гражданите и организациите предоставянето или доказването на вече събрани или създадени данни, а са длъжни да ги събират служебно от първичния администратор на данни.

**Исканията за комплексно административно обслужване и приложенията към тях до административния орган могат да се подават по един от следните начини:**

* на място в ОД „Земеделие” Търговище, респ. Общински служби по земеделие
* чрез лицензиран пощенски оператор
* по електронен път /*подаването на документи по електронен път се извършва по реда на Наредбата за електронните административни услуги*/

**Индивидуалният  административен акт, издаден от ОД „Земеделие” Търговище може да бъде получен по един от следните начини, изрично посочен от заявителя:**

* на място в ОД „Земеделие” Търговище, респ. Общински служби по земеделие, където е заявен
* чрез лицензиран пощенски оператор, на посочен от заявителя точен адрес
* по електронен път на посочен от заявителя e-mail адрес /*съгласно Наредбата за електронните административни услуги*/

При **заявено получаване чрез лицензиран пощенски оператор** индивидуалният административен акт се изпраща:

* като вътрешна препоръчана пощенска пратка или като вътрешна куриерска пратка **за сметка на заявителя** (получателя); цената за пощенската услуга се заплаща от заявителя при доставяне на пратката;
* с международна препоръчана пощенска пратка – след предплащане на цената за пощенските услуги от заявителя към съответния орган; цената за пощенската услуга се заплаща от административния/компетентния орган на лицензирания пощенски оператор при подаване на пратката;